สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 20 พ.ย.58
20 พ.ย. 2558

– เงินเยนอยู่ที่ระดับ 122.70 เยน/ดอลลาร์ จากตอนเช้าที่อยู่ที่ระดับ 122.93 เยน/ดอลลาร์
– ส่วนเงินยูโรอยู่ที่ระดับ 1.0696 ดอลลาร์/ยูโร จากตอนเช้าที่อยู่ที่ระดับ 1.0715 ดอลลาร์/ยูโร
– ดัชนี SET ปิดวันนี้ที่ระดับ 1,393.84 จุด เพิ่มขึ้น 8.87 จุด หรือ 0.64% มูลค่าการซื้อขาย 29,723.35 ล้านบาท
– สรุปปริมาณการซื้อขายรายกลุ่ม ต่างชาติซื้อสุทธิ 388.63 ลบ.(SET+MAI)
 
– พล.อ.ประยุทธ์ จันทร์โอชา นายกรัฐมนตรี มอบนโยบายทีมประเทศไทยประจำมาเลเซีย ในโอกาสเข้าร่วมการประชุมสุดยอดอาเซียน ครั้งที่ 27 โดยเสนอแนวคิดผู้นำร่วมภายใต้ Thailand +1 และ ASEAN+Thailand และ ASEAN+โลก สั่งทีมประเทศไทยทำงานบูรณาการ เน้นศึกษาศักยภาพประเทศคู่ค้า สร้างหุ้นส่วนเพิ่มโอกาสทางเศรษฐกิจ
– นายสมคิด จาตุศรีพิทักษ์ รองนายกรัฐมนตรี มอบนโยบายให้คณะกรรมการตลาดหลักทรัพย์แห่งประเทศไทย เพื่อให้ตลาดทุนไทยสนับสนุนทิศทางการพัฒนาประเทศเป็นอันดับแรก อีกทั้งเพิ่มบทบาทตลาดตราสารหนี้ให้ประชาชนเข้าถึง และใช้เป็นช่องทางระดมทุนมากขึ้น
– นางหิรัญญา สุจินัย เลขาธิการคณะกรรมการส่งเสริมการลงทุน (BOI) กล่าวว่า นายสมคิด จาตุศรีพิทักษ์ รองนายกรัฐมนตรี จะเป็นหัวหน้าคณะของรัฐบาลไทยเดินทางไปชักจูงการลงทุน ณ กรุงโตเกียว ประเทศญี่ปุ่น ระหว่างวันที่ 25-28 พฤศจิกายน 2558
– นายมาริโอ ดรากี ประธานธนาคารกลางยุโรป (ECB) กล่าวสุนทรพจน์ในวันนี้ว่า อีซีบีจะดำเนินการในสิ่งที่จำเป็น เพื่อที่จะกระตุ้นเงินเฟ้อ หากพิจารณาแล้วเห็นว่า นโยบายของอีซีบียังไม่สามารถทำให้บรรลุเป้าหมายได้ ทั้งนี้ นักลงทุนต่างจับตาการกล่าวสุนทรพจน์ของนายดรากี เพื่อประเมินว่า อีซีบีจะผ่อนคลายมาตรการผ่อนคลายเชิง
– นักวิเคราะห์กล่าวว่า การปรับลดอัตราดอกเบี้ยให้แก่สถาบันการเงินสาขาท้องถิ่นของธนาคารกลางจีนนั้น จะทำให้สถาบันการเงินท้องถิ่นเหล่านี้ได้รับเงินกู้ ซึ่งจะสามารถรับประกันได้ว่า อัตราดอกเบี้ยต่ำในตลาดจะอยู่ในระดับต่ำ และมีสภาพคล่องที่เพียงพอ
– นายนาจิบ ราซัค นายกรัฐมนตรีมาเลเซีย เปิดเผยว่า เศรษฐกิจกลุ่มอาเซียนคาดว่า จะขยายตัว 5.6% ไปจนถึงปี 2562 ภายหลังการก่อตั้งประชาคมเศรษฐกิจอาเซียน (AEC)
– นายอาลี อัล-ไนมี รัฐมนตรีกระทรวงพลังงานของซาอุดิอาระเบียเปิดเผยในที่ประชุมซึ่งจัดขึ้นที่กรุงมานามา ประเทศบาห์เรนว่า ซาอุดิอาระเบียกำลังร่วมมือกับประเทศสมาชิกรายอื่นๆของกลุ่มประเทศผู้ส่งออกน้ำมัน (OPEC) และประเทศนอกกลุ่มโอเปก เพื่อสร้างเสถียรภาพของตลาดน้ำมันโลก
 
ที่มา: สำนักข่าวอินโฟเควสท์